שאלה: שאלות של אפיקורוס: אני מציג את השאלות כמו שהוא נכתב מהחילונים,אנה התייחסו לשאלות או טענות אלה,כדי שאציג את עמדתינו ע פ היהדות השאלה "שהמצווה החשובה ביותר ביהדות, ברית המילה, נשמרת גם ע"י כל החילונים". לפי מה קבעת שזאת המצווה החשובה ביותר? יותר חשוב מ"לא תרצח".או "לא תגנוב" או כל המצוות האחרות של עשרת הדיברות? לא כל היהודים החילונים מקיימים ברית מילה לילדיהם. חילונים שכן מקיימים אותו, עושים זאת מגלל מעמד חברתי ולא כמצווה דתית. חיתוך עורלה קיים גם בתרבויות עתיקות אחרות. גם במצרים העתיקה היה נהוג חיתוך העורלה. להלן רשימת מדינות העולם בהן נימולה רוב אוכלוסיית הזכרים: אוזבקיסטן, אזרבייג ן, איחוד האמירויות, אינדונזיה, איראן, אלבניה, אלג יריה, אפגניסטן, אריתריאה, ארצות הברית, אתיופיה, בחריין, בנגלדש, בנין, ג יבוטי, גאנה, גבון, גינאה, גמביה, דרום אפריקה, דרום קוריאה, האיים המלדיבים, הרפובליקה של קונגו, ונואטו, טג יקיסטן, טוגו, טונגה, תוניסיה, טורקיה, טורקמניסטן, ישראל, כווית, לבנון, לוב, מאוריטניה, מאלי, מדגסקר, מלזיה, מצרים, מרוקו, ניגריה, ניז ר, סודאן, סומליה, סוריה, סיירה לאון, סמואה, עיראק, ערב הסעודית, פיליפינים, פקיסטן, צ אד, קומורו, קזחסטן, קטאר, קמרון, קניה ותימן. בחברות פאגאניות מסוימות מתבצעת המילה כטקס בגרות. בחלק מחברות אלו הטקס הוא של מילה עצמית - הנער שהגיע לבגרות פורש מן המשפחה, מקים אוהל או מחסה, מל את עצמו, וממתין בבידוד עד להחלמתו. לעתים קרובות הטקס מסתיים במוות עקב דימום, זיהום או התייבשות. ניסיונות למנוע את הטקס מצד השלטונות במדינות שבהן הוא נהוג, או מצד ארגונים בינלאומיים נתקלו בהתנגדות עזה, כיוון שהטקס נחשב מבחן הכרחי לנער לפני שהוא מתקבל לחברת הבוגרים. כל אלה לבטך אינם קשורים כלל ליהדות. סביר להניח שבשלב הקדום של האמונה היהודת, עבר מנהג זה גם אליה, כמו מנהגי עובדי האלילים באותה תקופה: בניית מזבחים ומקדשים להשכין בהם את האל אליל, הקרבת קורבנות תשבחות לשירי הלל לאל. ההבדל היחידי הוא שלעומת הדתות האחרות, ביהדות האל הנו וורטואלי ובלתי נראה. למרות זאת, כדי למלא אלמנטים ויזואליים וסמלים שהיו חסרים לאחר חורבן בית המקדש, המציאו את ארון הקודש, את ספר התורה התפילין והמזוזה, כמו גם "קברי צדיקים" תמונות ח ים, שאפשר למצוא בכל בית דתי, למרות הציווי "לא תעשה לך פסל וכל תמונה" (הדיברה השניה בעשרת הדירות)
תשובה: אני מבין את רצונך להגיב לדברים, אולם ניסיוני הדל מלמד שהדבר אינו יעיל במיוחד. אם הכותב היה כותב מעמדה של מי שמבקש לדעת, ודאי שמצוה לענות לו (אם כי מסגרת האינטרנט אינה דרך יעילה לכך). אולם הוא כותב את הדברים כהבעת דעה, ואם נגיב לכל תאוריה שטותית שאנשים כותבים חוששני שלא יספיק לכך כל הדיו בעולם, וחמור מכך   גם כל הזמן שבעולם. לכן הצעתי היא להשקיע את הזמן היקר בדברים אחרים, ומעט מן האור דוחה הרבה מן החושך. כיון ששאלת אכתוב באופן עקרוני שאם הדברים של הכותב היו באים מעמדה של שואל, היה כדאי להתחקות אחרי השורש הטוב שבדבריו ולהראות לו אותו, שכן לימדנו הרב קוק ששורש הכפירה בדורינו נעוץ בפגישה עם דרגת אמונה שאינה מבוררת דיה, או עם אמונה שיש בה סיגים, ואליהם הכפירה מכוונת. ולאחר שנראה לו את החלק הטוב שבדבריו, אזנו תהיה קשובה גם לשמוע איזה חלק בדבריו פגום. ולמשל, צודק הכותב שהקביעה שברית המילה היא "המצוה החשובה ביותר בתורה" אינה מדוייקת, ויש להניח שגם מי שקבע זאת התכוון לומר רק שמבחינה מסוימת זו המצוה החשובה ביותר, שהרי זו המצוה היחידה שחוקקת בגופו של האדם ממש את הברית בין עם ישראל לקב"ה, אולם מבחינות אחרות יש מצוות אחרות שהן החשובות ביותר, ולדוגמא ישיבה בסוכה היא המצוה היחידה שבה כל פעולה שהאדם עושה היא מצוה, כולל אכילה ושינה, ואין מצוה דומה לכך בתורה. ולפעמים יש אנשים ש'מקדשים' מצוה אחת על חשבון מצוות אחרות, וזהו באמת חיסרון שלפעמים גם מעיד על פגם באמונה. גם בקישור שקישר הכותב בסוף דבריו בין חפצים שונים לציווי "לא תעשה לך פסל" יש עירבוב של שורש טוב עם בורות מוחלטת. פשוט שהדברים שמנה הכותב אינם נחשבים עשיית פסל ותמונה, שכן איסור עשיית פסל ותמונה מתייחס לעשיית פסל ותמונה המגלמים את הבורא. ויש לזכור שהתורה עצמה מצווה על הרבה חפצי מצוה, וכגון הכרובים שהיו בקודש הקדשים שפיזית היו נראים כשני פסלים לכל דבר. ובכל זאת יש בדבריו שורש טוב, כי לעתים אנשים רואים באמצעים של תמונות וקברי צדיקים את עיקר היהדות, וסבורים שהם מתפללים לצדיק שיושיע אותם במקום לה', ותפיסה כזו באמת קרובה לעבודה זרה, ופגישה עם תפיסה כזו מרחיקה הרבה יהודים טובים מדרך התורה. היה מקום עוד להאריך אבל הזמן קצר והמלאכה מרובה, חג שמח הרב יעקב כהן.